Fremtiden er kommet til Danmark

Mens Danmark de sidste 10-20 år bl.a. har satset på at udbygge naturgasforsyningen og fjernvarmesystemet, har man i Tyskland og Sverige arbejdet målrettet med at videreudvikle den energieffektive og bæredygtige varmepumpeteknologi. Det betyder, at  de to lande i dag har den samme teknologiske førerposition på dette område, som Danmark har inden for vindkraft.

Derfor har energispecialisten, Titan Heating i Hobro, indledt et samarbejde med en af Tysklands førende producenter af varmepumper. Det betyder, at danske forbrugere nu kan vælge mellem nogle af verdens bedste varmepumper og få netop den varmepumpe-løsning, som passer til deres behov. 

Internationale erfaringer og undersøgelser viser klart, at varmepumper både er en fornuftig og miljørigtig investering i forbindelse med nybyggeri og ved renovering af boligens eksisterende energisystem. 

Rent teknisk findes der flere forskellige typer anlæg. Væske til vand systemer som bl.a.  bruges til jordvarmeanlæg, luft til vand systemer som trækker varme ud af udendørsluften og omsætter det til varmt brugsvand og rumopvarmning. Og endelig findes de små relativt billige luft til luft anlæg, som mange mennesker kender fra sommerhuse ol.

”Varmepumpeteknologien er både meget fleksibel og energieffektiv” udtaler Gorm Hyltoft, som er direktør i Titan Heating. ”Dels er det meget let at integrere varmepumper som supplement til både pilleovne, brændeovne, solvarme, elvarme og gas- eller oliefyr. Og dels er det ikke ualmindeligt at et moderne varmepumpeanlæg giver dig 5 kr. tilbage i energi, hver gang det bruger 1 kr. i el til at drive det.” 

Hjertet i den efterhånden velkendte varmepumpeteknik er en kompressor. Og det er forholdet mellem kompressorens strømforbrug og dens out-put, der er afgørende for, hvor energieffektiv den er. Eksempler har vist, at kunder med El-varme ofte kan spare helt op til 90 % af deres varmeudgifter med et anlæg som bygger på varmepumpeteknologien. Det betyder, at investeringen kan være tjent hjem på bare 2 år.

”Hos Titan Heating har vi specialiseret os i at rådgive vores kunder om hvordan man sammensætter skræddersyede varmeanlæg hvor varmepumpen enten er den vigtigste varmekilde eller et supplement til andre kilder” forklarer Gorm Hyltoft. ”En moderne  varmepumpe kan normalt sluttes til dit eksisterende varmesystem, så de producerer varme til både brugsvand og boligens radiatorer. Derfor er en varmepumpe fx den perfekte partner til en brænde/pille-ovn, da varmepumpen kan trække systemet om sommeren, mens brænde/pille-ovnen klarer det meste af opgaven om vinteren. 

Billedtekst

”Fyr” med luftens varme

En varmepumpe er en energirigtig ”sparegris”, der, som et omvendt køleskab, trækker varmen ud af udendørsluften og omsætter den til billig varme inde i boligen. Som noget helt nyt kan danske kunder nu også købe varmepumper med vandtank og varmeveksler, så den også er i stand til at levere varmt brugsvand. Med en lagertank på 300 liter er der nok til de fleste familier. Derfor er en varmtvands-varmepumpe en oplagt mulighed, hvis du fx skal erstatte et udtjent fyr.

For yderligere information samt henvisning til nærmeste forhandler kontakt Titan Heating på tlf. +45 9852 1000 eller læs mere på www.titanheating.dk
